|  |
| --- |
| GRB-HR |
| REPUBLIKA HRVATSKA |
| **MINISTARSTVO UNUTARNJIH POSLOVA** |
|  |

\*P/2717792\*

Temeljem članka 85. stavka 2. Zakona o policiji (NN [34/11](https://www.zakon.hr/cms.htm?id=195), [130/12](https://www.zakon.hr/cms.htm?id=196), [89/14](https://www.zakon.hr/cms.htm?id=1650), [151/14](https://www.zakon.hr/cms.htm?id=1651), [33/15](https://www.zakon.hr/cms.htm?id=6714), [121/16](https://www.zakon.hr/cms.htm?id=17733), [66/19](https://www.zakon.hr/cms.htm?id=39791)), članka 14. stavka 2 i 3 Zakona o odgoju i obrazovanju u osnovnoj i srednjoj školi (NN [87/08](https://www.zakon.hr/cms.htm?id=66), [86/09](https://www.zakon.hr/cms.htm?id=67), [92/10](https://www.zakon.hr/cms.htm?id=68), [105/10](https://www.zakon.hr/cms.htm?id=69), [90/11](https://www.zakon.hr/cms.htm?id=70), [5/12](https://www.zakon.hr/cms.htm?id=71), [16/12](https://www.zakon.hr/cms.htm?id=72), [86/12](https://www.zakon.hr/cms.htm?id=73), [126/12](https://www.zakon.hr/cms.htm?id=182), [94/13](https://www.zakon.hr/cms.htm?id=480), [152/14](https://www.zakon.hr/cms.htm?id=1671), [07/17](https://www.zakon.hr/cms.htm?id=17751), [68/18](https://www.zakon.hr/cms.htm?id=31279), [98/19](https://www.zakon.hr/cms.htm?id=40815), [64/20](https://www.zakon.hr/cms.htm?id=44620)), Odluke o upisu učenika u 3. razred Policijske škole „Josip Jović“ KLASA 602-01/21-01/64 URBROJ 511-01-122-21-5 od 2. kolovoza 2021. godine raspisuje se

**N A T J E Č A J**

**za upis učenika u III. razred Policijske škole „Josip Jović“**

**za stjecanje strukovne kvalifikacije za zanimanje POLICAJAC/POLICAJKA u školskoj godini 2021/2022.**

I.

Policijska škola “Josip Jović” upisuje 50 učenika/učenica u III. razred srednjoškolskog obrazovanja, za stjecanje strukovne kvalifikacije za zanimanje policajac/policajka u školskoj godini 2021/2022 godine.

Nastava će započeti 6. rujna 2021. godine.

**II. UVJETI NATJEČAJA**

Za upis u III. razred na Policijskoj školi “Josip Jović” za stjecanje strukovne kvalifikacije za zanimanje policajac/policajka u školskoj godini 2021/2022., mogu se prijaviti kandidati/kandidatkinje koji su završili drugi razred srednjoškolskog obrazovanja razine kvalifikacije 4.2 (gimnazijski programi te strukovni obrazovni programi na razini 4.2) u Republici Hrvatskoj, a sukladno čanku 23. Zakona o odgoju i obrazovanju u osnovnoj i srednjoj školi, nastavljaju školovanje promjenom upisanog programa.

U Policijsku školu „Josip Jović“ mogu se upisati hrvatski državljani s prebivalištem u Republici Hrvatskoj, a kandidati/kandidatkinje koji su državljani Republike Hrvatske i školuju se u inozemstvu po programu zemlje domaćina, natječu se temeljem rješenja o priznavanju istovjetnosti koje izdaje Ministarstvo znanosti i obrazovanja.

Kandidati/kandidatkinje koji se prijavljuju za upis u III. razred Policijske škole moraju ispunjavati slijedeće uvjete:

* imati završen drugi razred srednjoškolskog obrazovanja razine kvalifikacije 4.2 za školu u četverogodišnjem trajanju (gimnazijski programi, strukovni obrazovni programi na razini 4.2),
* završen 1. i 2. razred s općim uspjehom najmanje dobar,
* imati ocjenu iz vladanja uzoran,
* ne biti stariji od 19 godina s danom početka nastave,
* imati posebnu psihičku i tjelesnu zdravstvenu sposobnost,
* imati propisanu razinu tjelesne motoričke sposobnosti,
* biti osobno dostojni za obavljanje policijske službe,
* ne biti član/članica političke stranke.

Psihička sposobnost (psihologijsko testiranje) i tjelesna zdravstvena sposobnost utvrđuju se sukladno mjerilima posebne psihičke i tjelesne zdravstvene sposobnosti navedene u Prilogu 1. Pravilnika o mjerilima i načinu utvrđivanja posebne psihičke i tjelesne zdravstvene sposobnosti za osobu koja se prima u policiju i policijskog službenika te sastavu i načinu rada zdravstvenih komisija u ovlaštenim zdravstvenim ustanovama (Narodne novine, br. 113/2012). Kandidati/kandidatkinje koji budu pozvani za zdravstveni pregled radi utvrđivanja tjelesne zdravstvene sposobnosti, a nisu navršili 18 godina, moraju imati pisanu suglasnost roditelja (skrbnika) za upis u školu.

Razina tjelesne motoričke sposobnosti utvrđuje se sukladno Pravilniku o kriterijima za provjeru razine tjelesne motoričke sposobnosti za osobu koja se prima u policiju (Narodne novine, br. 109/2012) i Pravilnika o izmjeni pravilnika o kriterijima za provjeru razine tjelesne motoričke sposobnosti za osobu koja se prima u policiju (Narodne novine, br. 49/2021).

Provjera psihičke sposobnosti (psihologijsko testiranje) i tjelesne motoričke sposobnosti provodi se u Policijskoj akademiji, a tjelesnu zdravstvenu sposobnost utvrđuje Zdravstvena komisija, Doma zdravlja Ministarstva unutarnjih poslova, Šarengradska ul. 3, Zagreb.

Dostojnost za obavljanje policijske službe provjerava nadležna policijska postaja na način propisan Pravilnikom o načinu obavljanja provjere osobne dostojnosti za obavljanje policijske službe (Narodne novine, br. 98/2012).

Kandidati/kandidatkinje koji ne udovolje jednom od naprijed navedenih uvjeta neće moći sudjelovati u daljnjem postupku odabira.

# NAČIN NATJECANJA

Kandidati/kandidatkinje koji se prijavljuju na natječaj dužni su priložiti:

* popunjen obrazac prijave na natječaj, koji se može naći na web stranicama Ministarstva unutarnjih poslova ([www.mup.hr)](http://www.mup.hr/) ili u policijskim postajama,
* presliku svjedodžbi 1. i 2. razreda srednje škole,
* dokaz o hrvatskom državljanstvu (preslika domovnice ili preslika osobne iskaznice ili preslika putovnice)
* dokaz o mjestu prebivališta (preslika osobne iskaznice)

Odabir kandidata/kandidatkinja za upis izvršit će se temeljem ostvarenih rezultata u dosadašnjem školovanju, rezultata provjere psihičke sposobnosti (psihologijskog testiranja), tjelesne motoričke sposobnosti, motivacijskog razgovora te rezultata provjere osobne dostojnosti i tjelesne zdravstvene sposobnosti.

**Kandidati/kandidatkinje će na navedene provjere biti pozivani isključivo putem web stranice Ministarstva unutarnjih poslova.**

Prijavu sa naprijed navedenim dokumentima dostaviti na adresu:

**MINISTARSTVO UNUTARNJIH POSLOVA**

**POLICIJSKA ŠKOLA “Josip Jović”**

**10 000 Zagreb, Avenija Gojka Šuška 1**

**s naznakom “za natječaj”**

Prijave sa nepotpunom dokumentacijom neće se razmatrati.

**Natječaj je otvoren od 3. kolovoza do 20. kolovoza 2021. godine**

1. **PRAVA I OBVEZE**

Prava i obveze između učenika i Ministarstva unutarnjih poslova uredit će se ugovorom. Obrazovanje se provodi sukladno Strukovnom kurikulumu zanimanja policajac/policajka.

Učenici/učenice će se nakon završenog školovanja kroz 3. i 4. razred Policijske škole i stečene kvalifikacije za zanimanje policajac/policajka, primiti u radni odnos u Ministarstvo unutarnjih poslova (policijske uprave, odnosno u ostale ustrojstvene jedinice Ravnateljstva policije) sukladno potrebama službe, uz obvezni vježbenički staž u trajanju od šest (6) mjeseci.

Vježbenici/vježbenice koji zadovolje na vježbeničkom stažu dužni su najkasnije u roku od šest (6) mjeseci od isteka vježbeničkog staža položiti državni stručni ispit i provesti najmanje pet (5) godina na radu u Ministarstvu unutarnjih poslova na poslovima srednje stručne spreme.

Podrobnije obavijesti kandidati/kandidatkinje mogu saznati na web stranicama Ministarstva unutarnjih poslova te na kontakt telefone Policijske škole „Josip Jović“ – tel. 01/24-26-305, 01/24-26-305 i 01/24-26-313.

Po okončanom postupku odabrani kandidati/kandidatkinje za upis u III. razred za stjecanje strukovne kvalifikacije za zanimanje policajac/policajka u školskoj godini 2021/2022. biti će obaviješteni putem web stranica MUP-a i Policijske škole „Josip Jović“.

Kandidati/kandidatkinje koji ne budu odabrani za upis neće se o tom obavještavati osobno, a dokumenti priloženi uz prijavu neće se vraćati.

**Kandidati/kandidatkinje koji ne podnesu pravovremenu i urednu prijavu ili ne ispunjavaju formalne uvjete iz natječaja, neće se smatrati kandidatom/kandidatkinjom prijavljenim na natječaj.**

Za kandidate/kandidatkinje koji se ne odazovu provjerama psihičke sposobnosti, tjelesne motoričke sposobnosti, motivacijskom razgovoru i provjeri tjelesne zdravstvene sposobnosti smatrat će se da su povukli prijavu na natječaj i neće se smatrati kandidatima/kandidatkinjama za upis u III. razred za stjecanje strukovne kvalifikacije za zanimanje POLICAJAC/POLICAJKA u školskoj godini 2021/2022.

|  |
| --- |
| KLASA: 602-01/21-01/64 |
| URBROJ: 511-01-122-21-7 |
| Zagreb, 3. kolovoza 2021. |

**POTPREDSJEDNIK VLADE I MINISTAR**

 **dr.sc. Davor Božinović**